****

**REPUBLIKA HRVATSKA**

**ZADARSKA ŽUPANIJA**

**OPĆINA**

**LIŠANE OSTROVIČKE**

**Općinski načelnik**

KLASA: 022-01/18-01/35

URBROJ: 2198/29-18-2

Lišane Ostrovičke, 09. veljače 2018. godine

Na temelju članaka 17 i 19. stavka 2. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08 i 61/11), čl. 46. Statuta Općine Lišane Ostrovičke i Pravilnika o unutarnjem redu Jedinstvenog upravnog odjela općine Lišane Ostrovičke, Općinski načelnik Općine Lišane Ostrovičke raspisuje

**NATJEČAJ**

**za imenovanje pročelnika/ice Jedinstvenoga upravnog odjela Općine Lišane Ostrovičke**(1 izvršitelj/ica) na neodređeno vrijeme, uz probni rad od 3 mjeseca

Stručni uvjeti:

* magistar pravne ili ekonomske struke
* najmanje jedna godina radnog iskustva na odgovarajućim poslovima
* organizacijske sposobnosti
* komunikacijske vještine
* položen državni stručni ispit
* poznavanje rada na računalu

Sukladno članku 24. stavku 2. Uredbe o klasifikaciji radnih mjesta u lokalnoj i područnoj (regionalnoj) samoupravi (Narodne novine broj 74/10 i 125/14), iznimno na radno mjesto pročelnika Jedinstvenoga upravnog odjela može biti imenovan/a sveučilišni prvostupnik/ca struke, odnosno stručni prvostupnik struke koji ima najmanje pet godina radnog iskustva na odgovarajućim poslovima i ispunjava ostale uvjete za imenovanje.

Natjecati se mogu i kandidati koji su prema ranijim propisima stekli visoku, odnosno višu stručnu spremu odgovarajuće struke.

Osim stručnih uvjeta za prijam u službu, kandidati moraju ispunjavati opće uvjete za prijam u službu utvrđene člankom 12. Zakona o službenicima i namještenicima u lokalnoj i područnoj (regionalnoj) samoupravi (punoljetnost, zdravstvena sposobnost za obavljanje poslova radnog mjesta na koje se osoba prima te hrvatsko državljanstvo).

Službu ne mogu biti primljene osobe za koje postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Služba se zasniva uz obvezan probni rad o 3 mjeseca.

Na natječaj se mogu javiti osobe oba spola.

Ako kandidat ostvaruje pravo prednosti pri zapošljavanju prema posebnom zakonu dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Natjecati se mogu i osobe koji nemaju položen državni stručni ispit pod uvjetom da ispit polože u roku od godine dana od prijema u službu.

Radnim iskustvom na odgovarajućim poslovima razumijeva se radno iskustvo (radni odnos, samostalno obavljanje profesionalne djelatnosti ili obavljanje poslova u međunarodnim organizacijama) ostvareno na poslovima netom navedenog stupnja obrazovanja (stručne spreme) ili struke po mogućnosti vezano za djelokrug djelatnosti lokalne uprave ili samouprave.

Prijavi na natječaj potrebno je priložiti:

* životopis,
* dokaz o stručnoj spremi (preslik diplome)
* dokaz o državljanstvu (preslik osobne iskaznice ili domovnice)
* -dokaz o položenom državnom stručnom ispitu,
* dokaz o radnom stažu (potvrda Hrvatskog zavoda za mirovinsko osiguranje),
* dokaz o radnom iskustvu (potvrdu poslodavca o radnom iskustvu ostvarenom na odgovarajućim poslovima)
* uvjerenje da se protiv kandidata ne vodi istražni ili kazneni postupak (ne starije od šest mjeseci),
* vlastoručno potpisanu izjavu da za prijam u službu ne postoje zapreke iz članaka 15. i 16. Zakona o službenicima i namještenicima u lokalnoj im područnoj (regionalnoj) samoupravi

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o prijmu u službu.

Osobe koje podnesu nepotpune ili nepravovremene prijave na natječaj ne smatraju se kandidatima prijavljenim na natječaj. Kandidati koji ne ispunjavaju formalne uvjete iz natječaja o tome će biti obaviješteni pisanim putem.

Za kandidate prijavljene na natječaj koji ispunjavaju formalne uvjete natječaja, provest će se prethodna provjera znanja i sposobnosti pisanim testiranjem i intervjuom. Ako kandidat ne pristupi prethodnoj provjeri znanja i sposobnosti, smatrat će se da je povukao prijavu na natječaj.

Na web-stranici i oglasnoj ploči Općine Lišane Ostrovičke objavit će se opis poslova i podaci o plaći radnog mjesta, način i vrijeme obavljanja prethodne provjere znanja i sposobnosti kandidata, područje provjere, te pravni i drugi izvori za pripremanje kandidata za tu provjeru. Na istoj web-stranici i oglasnoj ploči objavit će se vrijeme održavanja prethodne provjere znanja i sposobnosti kandidata, najmanje 5 dana prije održavanja provjere. Intervju se provodi samo s kandidatima koji su ostvarili najmanje 50% bodova iz pisanog testiranja.

Natječajni postupak obuhvaća obaveznu provjeru znanja i sposobnosti kandidata putem pisanog testiranja i intervjua. Na prethodnu provjeru mogu pristupiti samo kandidati koji ispunjavaju formalne uvjete iz natječaja.

Prijave na natječaj podnose se na adresu: Općina Lišane Ostrovičke, Povjerenstvo za provedbu natječaja, Braština 41 B, Lišane Ostrovičke, 23420 Benkovac, s naznakom: »Prijava na natječaj za pročelnika« u roku od **8 dana** od objave u Narodnim novinama.

O rezultatima natječaja kandidati će biti obaviješteni u zakonskom roku.

Općina Lišane Ostrovičke zadržava pravo poništenja natječaja bez bilo kakvih obveza prema prijavljenim kandidatima.

Općinski načelnik

Ivica Musić, dipl.ing.